നാല് രൂപയില് കിടന്ന ഡീസല് വില എങ്ങനെ നൂറിലെത്തി? സാധാരണക്കാരന്റെ നട്ടെല്ലൊടിക്കുന്ന വിലക്കയറ്റത്തിന്റെ പിന്നാമ്ബുറക്കഥകള് ഇങ്ങനെ ന്യൂഡല്ഹി ചരക്ക് വാഹനങ്ങള്ക്കെല്ലാം തന്നെ ഡീസല് ഉപയോഗിക്കുന്നത് കൊണ്ട് തന്നെ ഡീസല് വിലയിലുണ്ടാകുന്ന വര്ദ്ധനയുടെ ഓരോ അണയും തോളേറ്റ് വാങ്ങേണ്ടത് രാജ്യത്തെ അത്താഴപ്പട്ടിണിക്കാരാണ്. ഡീസല് വില വര്ദ്ധിക്കുമ്ബോള് അനുബന്ധമായി അവശ്യവസ്തുക്കളുടെ വിലയും ഗണ്യമായി വര്ദ്ധിക്കുന്നു എന്നതാണ് ഏറ്റവും ലളിതമായ ഗണിതശാസ്ത്രം. പെട്രോളിന് സമാനമായ രീതിയില് ഡീസല് വിലയും കുതിക്കുകയാണ്. എങ്ങനെയാണ് ഡീസലിന്റെ വിലയില് ഇത്രയധികം വര്ദ്ധനയുണ്ടായത്. കേന്ദ്രത്തില് നരേന്ദ്ര മോദി സര്ക്കാര് അധികാരത്തിലെത്തി മാസങ്ങള്ക്കുള്ളില് ഡീസല് വിലയുടെ നിയന്ത്രണാവകാശം എണ്ണക്കമ്ബനികള്ക്ക് വിട്ടു നല്കിയതോടെയാണ് വിലക്കയറ്റം ആരംഭിച്ചത്. രാജ്യത്തെ ചരക്കുകടത്തിന് ഭൂരിഭാഗവും ഉപയോഗിക്കുന്നത് ഡീസല് വാഹനങ്ങളായതിനാല് വിലവര്ധന ജനജീവിതത്തെ സാരമായി ബാധിച്ചു. 1990ല് ഒരു ലീറ്റര് ഡീസലിന്റെ വില നാല് രൂപയായിരുന്നു. രണ്ടക്കം കടക്കുന്നത് 1996ല്. 2014 മേയില് മോദി സര്ക്കാര് അധികാരത്തില് കയറുന്നതിന് ഒരു മാസം മുന്പ് ഡീസല് വില ലീറ്ററിന് 54 രൂപയായിരുന്നു. ആ വര്ഷം ഒക്ടോബറില് ഡീസല് വിലനിര്ണയാവകാശം എണ്ണക്കമ്ബനികള്ക്ക് നല്കി. ആ അധികാരം ഉപയോഗിച്ച് രാജ്യാന്തര വിപണിയില് വില മാറുന്നതിന് അനുസരിച്ച് ആഭ്യന്തര വിപണിയിലും വില മാറ്റാം. പക്ഷേ പിന്നീട് രാജ്യാന്തര വിപണിയില് വില കുറഞ്ഞപ്പോള്, ആഭ്യന്തര വിപണിയില് നികുതി വര്ധിപ്പിച്ച് നേട്ടം ജനങ്ങള്ക്ക് കൈമാറിയില്ല. രാജ്യാന്തര വിപണിയില് വില കൂടിയപ്പോഴാകട്ടെ ഒരു ദാക്ഷിണ്യവും ഇല്ലാതെ വില കൂട്ടിക്കൊണ്ടേയിരിക്കുന്നു. മോദി സര്ക്കാര് അധികാരത്തിലെത്തുന്നതിന് തൊട്ടുമുന്പുള്ള വര്ഷം രാജ്യാന്തര വിപണിയില് ക്രൂഡ് ഓയില് വില ബാരലിന് 108 ഡോളറായിരുന്നു. അന്ന് ഡീസല് വില ലീറ്ററിന് 48.60 രൂപ മാത്രം. ഇപ്പോള് ക്രൂഡ് വില ബാരലിന് ശരാശരി 80 ഡോളറാണ്. എന്നിട്ടും ഡീസല് വില ലീറ്ററിന് 100 രൂപ കടന്നിരിക്കുന്നു. എക്സൈസ് തീരുവ വര്ധനയിലൂടെയെുള്ള കേന്ദ്രത്തിന്റെ കൊള്ളയാണ് ജനങ്ങളുടെ നടുവൊടിച്ചത്. 2004 ല് ഒരു ലീറ്റര് ഡീസലിന് 3.56 രൂപയായിരുന്നു എക്സൈസ് തീരുവ. ഇന്ന് 31.83 രൂപയാണ് തീരുവയായി ഈടാക്കുന്നത്. 201415 ല് 99,000 കോടിയായിരുന്നു കേന്ദ്രത്തിന്റെ എക്സൈസ് തീരുവ വരുമാനം, 202021ല് ഇത് 3 ലക്ഷം കോടിയാണ്. ഡീസലില്നിന്നു വില്പന നികുതി, സെസ് എന്നീ ഇനത്തില് കേരളത്തിന് ഒരു ലീറ്റര് ഡീസലിന് 18 രൂപ ലഭിക്കുന്നു. ഡീസലിന്റെ 54 ശതമാനത്തോളവും കേന്ദ്രസംസ്ഥാന നികുതികളാണ്. Tags